書臺
作者：宋京
朝代：宋

paragraphs: 君不見孔明書臺遺廟旁，古書不見臺荒涼。
臥龍未起蜀天遠，茅廬日日空南陽。
赤符光寒白水涸，秣陵王氣猶能作。
璋若嬰兒操虎狼，脫去荆州殊不惡。
十倍奇才安用書，此臺昔時知有無。
蜀人思君識古處，未若江水存兵圖。
黄冠所居門第改，祇有坊名今尚在。
安得臺邊見古人，秋草重生類書带。